AFRIKAANSE OPSOMMING: Die konsep van strategiese belyning is die "goue draad" en dus die kern byrae van hierdie navorsing. Die idee dat alle beskikbare hulpbronne gesamentlik aangetrek of belyn word deur die “magnetiese” aantrekkingskrag van 'n maatskappy se strategie (soos 'n miljoen klein kompas naalde), is beslis wenslik, maar terselfdertyd ook ‘n groot uitdaging vir vir die ondernemig. Hierdie verhandeling beskou die konsep van strategiese belyning en wysig en omvorm dit sodat dit toegepas kan word in die onseker en komplekse omgewing van innovasie. Dit word algemeen aanvaar dat aanpasbaarheid in die onderneming 'n belangrike mededingende voordeel bied. Innovasie word lank reeds beskou as 'n onderskeidende faktor in die mededingendheid van ‘n maatskappy. Navorsers en maatskappye worstel egter steeds met die digotomie tussen die oop, ongestruktureerde en kreatiewe aard van innovasie en die behoefte om die geleentheid vir innovasiesukses te maksimeer deur meer struktuur daaraan te verskaf. Die strukturering van innovasie aktiwiteite is lank reeds 'n omstrede kwessie met die redelik wye persepsie dat strategie innovasie smoor of inperk. Vandag word die waarde van 'n Innovasie Strategie, wat die innovasie aktiwiteite in 'n maatskappy rig, egter veel meer algemeen aanvaar. Hierdie verhandeling dra by tot die voortgesette soeke na 'n gestruktureerde benadering tot innovasie sonder inperking van die kern van innovasie, naamlik menslike vindingrykheid. Ten einde hierdie doelwit te bereik is die Strategiese Belyningsmodel geïdentifiseer as 'n goed gevestigde, logiese en elegante model om die belyning tussen die totale besigheidsdomein en 'n ondersteuningsfunksie domein te bestuur. Deur analise van die strategiese belyning en innovasiebestuur literatuur, is die Strategiese Belyningsmodel aangepas om die belyning tussen die besigheid en innovasie domeine te vervat. Die aangepaste model staan bekend as die innovasie Strategiese Belyningsmodel (iSBM). Die iSBM is 'n unieke raamwerk wat konsepte uit die veld van innovasiebestuur soos innovasie omvang, innovasie volwassenheid, innovasie bestuur en innovasie modelle, met 'n goed gevestigde strategiese belyning benadering te integreer. Die struktuur en inhoud van iSBM is gevalideer met 'n paneel van kundiges en hul terugvoer is ingesluit in verskillende afdelings van hierdie verhandeling. Die implementering van die iSBM in 'n werklike maatskappy vereis 'n gestruktureerde implementerings raamwerk. So 'n raamwerk word in hierdie verhandeling aangebied en beide die iSBM en die implementeringsraamwerk word getoets deur 'n multi-jaar gevallestudie. 'n Belangrike oorweging van die gevallestudie was nie om die resultate vir ander nywerhede of tipes maatskappye te veralgemeen nie, maar eerder om te demonstreer hoe so 'n model kan gebruik word om die verband tussen die innovasie en besigheidsareas te verstaan en te bepaal of die model prakties toegepas kan word om belyning aanbevelings vir 'n werklike maatskappy te ontwikkel. Die verhandeling word afgesluit met ‘n opsomming van die bevindinge van die deskundige valideringoefening en die multi-jaar gevallestudie. Daar blyk algemene konsensus te wees onder die innovasie deskundiges wat deelgeneem het aan hierdie studie dat die iSBM ŉ waardevolle raamwerk vir Innovasiestrategie belyning verskaf, en dat die model breedvoerig ŉ baie belangrike kwessie wat maatskappye in die gesig staar aanspreek. Die kundiges het ook verskeie verbeteringsareas aangedui wat ŉ aanduiding is vir verdere toekomstige navorsing. Hierdie areas sluit in : om voorsiening te maak in die model vir variasies gebaseer op maatskappy grootte, tipe, en industrie, sowel as verdere empiriese bewyse vir sekere van die verwantskappe gedefinieer in die model. Die gevallestudie het aangedui dat die iSBM ŉ eenvoudige, duidelike en gemeenskaplike verstaan van die komponente van ŉ innovasie strategie en innovasie belyning verskaf. Dit dui ook aan dat die implementeringsraamwerk praktiese riglyne en toepaslike gereedskap verskaf om innovasie belyning te bepaal sowel as ŉ veranderingsroete te volg om belyning te bewerkstellig. Die finale aanbevelings van die raamwerk verskaf ook duidelike instruksies oor wat ŉ maatskappy behoort te doen om te verseker dat belyning bereik is. Die gevallestudie dui ook verskeie interessante uitdagings aan, naamlik die versekering dat die hele bestuurspan deelneem aan die model en die implementerings benadering, sowel as die versekering van die toepaslikheid van die model vir ŉ spesifieke maatskappy. Ten slotte, dit is die hoop van die skrywer dat hierdie verhandeling ‘n nuwe navorsingsarea inisieer, wat met verloop van tyd en deur die werk van ander navorsers in die veld, sal bydra tot die groeiende kennis in die innovasie domein.